CELEX: 32021R0527
Language: fi
Date: 2020-12-15 00:00:00
Title: Komission delegoitu asetus (EU) 2021/527, annettu 15 päivänä joulukuuta 2020, komission delegoidun asetuksen (EU) 2017/565 muuttamisesta viikoittaiseen positioiden ilmoittamiseen sovellettavien kynnysarvojen osalta (ETA:n kannalta merkityksellinen teksti)

26.3.2021   
               
               
                  FI
               
               
                  Euroopan unionin virallinen lehti
               
               
                  L 106/30
               
            
         KOMISSION DELEGOITU ASETUS (EU) 2021/527,
         annettu 15 päivänä joulukuuta 2020,
         komission delegoidun asetuksen (EU) 2017/565 muuttamisesta viikoittaiseen positioiden ilmoittamiseen sovellettavien kynnysarvojen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 58 artiklan 6 kohdan,
         sekä katsoo seuraavaa:
         
                     (1)
                  
                  
                     Komission delegoidun asetuksen (EU) 2017/565 (2) 83 artiklassa vahvistetaan direktiivin 2014/65/EU 58 artiklan 1 kohdan toisessa alakohdassa tarkoitetut vähimmäiskynnysarvot, joiden ylittyessä kauppapaikkojen on julkistettava kyseisen direktiivin 58 artiklan 1 kohdan a alakohdassa tarkoitetut viikoittaiset ilmoitukset.
                  
               
                     (2)
                  
                  
                     Avointen positioiden kokoa koskevaa vähimmäiskynnysarvoa olisi muutettava, jotta sidosryhmille voitaisiin tarjota avoimuutta laajemmasta hyödykejohdannaisjoukosta. Viikoittaisten positioilmoitusten julkistamisen ei pitäisi enää riippua avoinna olevien sopimusten koosta verrattuna toimitettavissa olevien määrien kokoon, vaan sen olisi perustuttava yksinkertaisempiin kriteereihin eli kyseisen hyödykejohdannaisen avoinna olevien sopimusten kokoon.
                  
               
                     (3)
                  
                  
                     Avoinna oleviin sopimuksiin sovellettavan kynnysarvon mukaan viikoittaiset positioilmoitukset olisi julkistettava, jos yhteenlaskettu avoinna olevien spot- ja muiden kuukausien sopimusten määrä on vähintään 10 000 erää, jotta varmistetaan, että hyödykejohdannaisen sopimusten määrä on riittävä, jotta viikoittaisten positioilmoitusten julkistaminen on perusteltua.
                  
               
                     (4)
                  
                  
                     Jotta vähennettäisiin riskiä siitä, että positioiden haltijoiden tietojen luottamuksellisuuden suojaa rikotaan, sellaisten sopimusten osalta, joissa henkilöluokkaan kuuluu vähemmän kuin viisi aktiivista position haltijaa, julkistettavaan viikoittaiseen positioilmoitukseen ei saisi sisältyä mitään tietoja kyseisestä henkilöluokasta.
                  
               
                     (5)
                  
                  
                     Sen vuoksi delegoitua asetusta (EU) 2017/565 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoidun asetuksen (EU) 2017/565 83 artikla seuraavasti:
            
                        1)
                     
                     
                        Muutetaan 1 kohta seuraavasti:
                        
                                    a)
                                 
                                 
                                    Korvataan ensimmäisen alakohdan b alakohta seuraavasti:
                                    
                                                ”b)
                                             
                                             
                                                avoinna olevien sopimusten pitkien tai lyhyiden positioiden kokonaismäärän absoluuttinen määrä ilmaistuna kyseisen hyödykejohdannaisen erien lukumääränä on vähintään 10 000 erää.”
                                             
                                          
                              
                                    b)
                                 
                                 
                                    Korvataan toinen alakohta seuraavasti:
                                    ”Edellä olevaa b alakohtaa ei sovelleta päästöoikeuksiin eikä niiden johdannaisiin.”
                                 
                              
                  
                        2)
                     
                     
                        Korvataan 3 kohta seuraavasti:
                        
                           ”3)   Sellaisten sopimusten osalta, joissa tietyssä henkilöluokassa on vähemmän kuin viisi position haltijaa, pitkien ja lyhyiden positioiden kokonaismääriä, näissä määrissä edellisen ilmoituksen jälkeen tapahtuneita muutoksia, avoinna olevien sopimusten kokonaismäärän prosenttiosuutta kyseisessä luokassa ja positioiden haltijoiden määrää kyseisessä luokassa ei saa julkistaa.”
                        
                     
                  
         
            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä joulukuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 173, 12.6.2014, s. 349.
         
            (2)  Komission delegoitu asetus (EU) 2017/565, annettu 25 päivänä huhtikuuta 2016, Euroopan parlamentin ja neuvoston direktiivin 2014/65/EU täydentämisestä sijoituspalveluyritysten toiminnan järjestämistä koskevien vaatimusten, toiminnan harjoittamisen edellytysten ja kyseisessä direktiivissä määriteltyjen käsitteiden osalta (EUVL L 87, 31.3.2017, s. 1).